gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6274, del 25-05-2010 (2010/5539)

RESOLUCIÓ de 12 de maig de 2010, del rector de la Universitat Politècnica de València, per la qual nomena els membres de la mesa de contractació administrativa de la Universitat Politècnica de València.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6274

Data del DOGV
:   25-05-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/5539


Data del document
:   12-05-2010

Organisme emissor
:   Universitat Politècnica de València

Tipus de document
:   Resolució

RESOLUCIÓ de 12 de maig de 2010, del rector de la Universitat Politècnica de València, per la qual nomena els membres de la mesa de contractació administrativa de la Universitat Politècnica de València. [2010/5539]  
L'article 295 de la Llei 30/2007, de 30 d'octubre, de Contractes del Sector Públic, estableix que els òrgans de contractació estaran assistits per una mesa de contractació, que serà l'òrgan competent per a la valoració de les ofertes.  
El Reial Decret 817/2009, de 8 de maig, pel qual es desenvolupa parcialment la Llei 30/2007, estableix en l'article 21.4 que si la taula és permanent o se li atribueixen funcions per a una pluralitat de contractes, la seua composició haurà de publicar-se en el butlletí oficial corresponent  
L'article 140 dels Estatuts de la Universitat Politècnica de València estableix que el rector és l'òrgan de contractació de la Universitat i està facultat per a subscriure en nom seu i representació els contractes en què intervinga la Universitat. Exercirà les seues funcions d'acord amb la legislació vigent en matèria de contractació administrativa.   
Basant-se en el que exposa i d'acord amb les atribucions que tinc conferides, com a Òrgan de Contractació de la Universitat Politècnica de València, resolc:  
Primer  
Nomenar els membres de la mesa de contractació de la Universitat Politècnica de València en els procediments oberts i restringits i en els procediments negociats amb publicitat a què es refereix l'article 161.1 de la Llei 30/2007 de 30 d'octubre, que està integrada per:  
  
Segon  
La present resolució es publicarà en el perfil del contractant de la Universitat Politècnica de València i en el Diari Oficial de la Comunitat Valenciana i entrarà en vigor el dia de la seua publicació en el citat diari.  
València, 12 de maig del 2010.- El rector: Juan Juliá Igual.
Diari Oficial de la Generalitat Valenciana


Sumari del DOGV 6273, del 24-05-2010 (2010/5446)

Informació pública del projecte de reparcel·lació forçosa relativa al sector 6 de sòl urbanitzable residencial del Pla General d'Ordenació Urbana de Vall d'Alba.
-----------------------------------------------------------------------------------------------------------------------------------------------------------------

### Dades del document

Número de DOGV
:   6273

Data del DOGV
:   24-05-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/5446


Data del document
:   06-05-2010

Organisme emissor
:   Promociones Igeso, SL

Tipus de document
:   Anunci

Descriptors 

:   * Vall d'Alba
    * pla d'urbanisme
    * empresa privada

Informació pública del projecte de reparcel·lació forçosa relativa al sector 6 de sòl urbanitzable residencial del Pla General d'Ordenació Urbana de Vall d'Alba. [2010/5446]  
Per la mercantil Promociones Igeso, SL, domiciliada a Vall d'Alba (Castelló), carrer d'Albea, núm. 4, en la seua qualitat d'agent urbanitzador, ha presentat davant de l'Ajuntament de Vall d'Alba, núm. d'entrada 588, projecte de reparcel·lació forçosa del sector 6 de sòl urbanitzable residencial de Vall d'Alba, de conformitat amb la Llei Urbanística Valenciana (LUV) i el Reglament d'Ordenació i Gestió Territorial i Urbanística (ROGTU).  
D'esta manera, i d'acord amb el que establix l'article 416 del ROGTU, en relació amb l'article 177.1.a) de la LUV, se sotmet el referit projecte de reparcel·lació a informació pública, per un termini d'un mes a comptar de l'endemà de la publicació d'este anunci en el Diari Oficial de la Comunitat Valenciana, durant el qual els propietaris i interessats podran formular les al·legacions que al seu dret convinguen i que seran presentades davant del Registre General de l'Ajuntament de Vall d'Alba.  
En el mateix termini d'un mes es podrà consultar el projecte de reparcel·lació en:  
a) Notaria de José Vicente Malo Concepción, de Notarios Asociados, carrer de Ruiz Zorrilla, núm. 1 de Castelló de la Plana.  
b) Igualment podrà comparéixer en l'Ajuntament de Vall d'Alba on està depositada una còpia de la documentació anteriorment descrita, a fi de poder examinar-la els dies hàbils i en horari d'atenció al públic.  
De la mateixa manera, els propietaris podran realitzar aquelles actuacions a què es referix l'article 174.7 de l'esmentada Llei Urbanística Valenciana.  
Expressament, es fa constar que el present anunci es dirigix, als efectes del compliment de l'article 59.4 de la Llei de Règim Jurídic de les Administracions Públiques i del Procediment Administratiu Comú, a aquells titulars de drets desconeguts.  
Vall d'Alba, 6 de maig de 2010.- L'administrador únic: Vicente Verdeguer Pastor.
Diari Oficial de la Generalitat Valenciana


Sumari del DOGV 6403, del 23-11-2010 (2010/12145)

Notificació de la sentència dictada en el judici verbal número 285/2010.
------------------------------------------------------------------------

### Dades del document

Número de DOGV
:   6403

Data del DOGV
:   23-11-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/12878


Organisme emissor
:   Jutjat de Primera Instància Número 4 de València

Tipus de document
:   Edicte

Notificació de la sentència dictada en el judici verbal número 285/2010. [2010/12072]  
Assumpte civil 000285/2010  
María Teresa Esteve Ramos, secretària del Jutjat de Primera Instància número 4 de València, faig saber: que en aquest Jutjat se segueix el procediment de judici verbal 000285/2010, a instàncies de BBVA, SA, contra Ángel Ramiro Veloz Vilatuña i Silvia Eugenia Villamarín Redrobán.  
En el judici a què es fa referència s'ha dictat la resolució que té el text que, literalment, és com segueix:  
«Sentència número 000224/2010  
Jutgessa que la dicta: Beatriz de la Rubia Comos.  
Lloc: València.  
Data: 28 d'octubre de 2010.  
Part demandant: BBVA, SA.  
Advocat: -  
Procuradora: Rosa Ana Pérez Puchol.  
Part demandada: Ángel Ramiro Veloz Vilatuña i Silvia Eugenia Villamarín Redrobán.  
Advocat: -  
Procurador: -  
La magistrada-jutgessa Beatriz de la Rubia Comos del Jutjat de Primera Instància número 4 d'aquesta capital, ha vist aquestes actuacions de judici verbal número 285/2010, sobre reclamació d'una quantitat, promogudes per la procuradora Rosa Ana Pérez Puchol, en nom i representació de Banco Bilbao Vizcaya Argentaria, SA, i assistit pel lletrat Francisco Ego Mompó contra Ángel Ramiro Veloz Vilatuña i Silvia Eugenia Villamarín Redrobán ambdós en rebel·lia en aquest procediment.  
Dispositiva  
Estime íntegrament la demanda de reclamació d'una quantitat interposada per la representació processal de Banco Bilbao Vizcaya Argentaria, SA, contra Ángel Ramiro Veloz Vilatuña i Silvia Eugenia Villamarín Redrobán, i condemne els demandats a pagar solidàriament a l'actora la quantitat de mil trenta-nou euros amb seixanta-set cèntims (1.039,67 euros), interessos pactats al 20% des del tancament del compte el 20 de març de 2009 i al pagament de les costes processals.  
Notifiqueu aquesta sentència a les parts i feu-los saber que no és ferma, i que pot ser objecte de recurs en apel·lació. Aquest recurs, de què coneixerà l'Audiència Provincial, s'ha de preparar davant d'aquest Jutjat, dins del termini dels cinc dies següents al de la notificació d'aquesta resolució; l'escrit de preparació ha de complir els requisits que assenyala l'article 457.2 de la Llei 1/2000, d'Enjudiciament Civil, amb la consignació prèvia de 50 euros en el compte 4442 0000 02 0285 10.  
I perquè valga de notificació de forma deguda, amb advertència dels recursos expressats en l'esmentada resolució a la part demandada que es troba en parador desconegut Ángel Ramiro Veloz Vilatuña i Silvia Eugenia Villamarín Redrobán, expedisc aquest edicte.  
València, 28 d'octubre de 2010.- La secretària judicial: María Teresa Esteve Ramos.
Diari Oficial de la Generalitat Valenciana


Sumari del DOGV 6212, del 23-02-2010 (2010/1770)

Adjudicació número E09/1. Subministrament i instal·lació de marquesines per a les parades de la xarxa Tram del tramvia d'Alacant.
---------------------------------------------------------------------------------------------------------------------------------

### Dades del document

Número de DOGV
:   6212

Data del DOGV
:   23-02-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/1770


Data del document
:   16-02-2010

Organisme emissor
:   Ens Gestor de la Xarxa de Transport i de Ports de la Generalitat

Tipus de document
:   Resolució

Anàlisi jurídica

 Descriptors 

:   * contracte de subministraments
    * adjudicació de contracte administratiu

Adjudicació número E09/1. Subministrament i instal·lació de marquesines per a les parades de la xarxa Tram del tramvia d'Alacant. [2010/1770]  
1. Entitat adjudicadora  
a) Organisme: Ens Gestor de la Xarxa de Transport i de Ports de la Generalitat, GTP. Partida de Xirivelleta s/n, 46838 València. Telèfon 235 717 246. Fax 101 257 675 web: .  
b) Dependència que tramita l'expedient: Direcció Jurídica.  
c) Número d'expedient: E09/1.  
2. Objecte del contracte  
a) Tipus de contracte: subministraments.  
Descripció de l'objecte: subministrament i instal·lació de marquesines per a les parades de la xarxa Tram del tramvia d'Alacant.  
Lots.  
b) Butlletí o diari oficial i data de publicació d'anunci de licitació: DOCV número 6126, de 20 d'octubre de 2009.  
3. Tramitació, procediment i forma d'adjudicació  
a) Tramitació: ordinària.  
b) Procediment: obert, subjecte a regulació harmonitzada.  
c) Forma: a la proposició més avantatjosa.   
4. Pressupost base de licitació  
Import total: 3.150.698,10 € (IVA no inclòs).  
5. Adjudicació  
a) Data d'adjudicació: 29 de gener de 2010.  
b) Adjudicatari: Postigo Obras y Servicios, SA.  
c) Nacionalitat: espanyola.  
d) Import d'adjudicació: 2.678.093,39 € (IVA no inclòs).  
València, 16 de febrer de 2010.- El director general: Antonio Carbonell Pastor.
Diari Oficial de la Generalitat Valenciana


Sumari del DOGV 6200, del 05-02-2010 (2010/35)

Notificació de la sentència dictada en el judici verbal de desnonament per falta de pagament 001171/2009.
---------------------------------------------------------------------------------------------------------

### Dades del document

Número de DOGV
:   6200

Data del DOGV
:   05-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/35


Data del document
:   09-12-2009

Organisme emissor
:   Jutjat de Primera Instància Número 25 de València

Tipus de document
:   Edicte

Notificació de la sentència dictada en el judici verbal de desnonament per falta de pagament 001171/2009. [2010/35]  
Judici verbal (desnonament per falta de pagament) 001171/2009  
Demandant: Francisca Navarro Pons.  
Procuradora: María Amparo Torres Candel.  
Demandat: Giuseppe Lanteri.  
Procurador: -  
Pilar Ferrando Mansanet, secretària del Jutjat de Primera Instància número 25 de València, faig saber:   
Que en el procés de judici verbal de desnonament que se segueix en aquest Jutjat amb el número 001171/2009, s'ha dictat la sentència que té la següent:  
«Dispositiva   
Estime la demanda presentada per Francisca Navarro Pons contra Giuseppe Lanteri, i declare resolt el contracte d'arrendament subscrit entre els litigants amb relació a l'habitatge siti a la Gran Via Ferran el Catòlic, número 44, 5a, de València, i decrete el desnonament del demandat, i el condemne al desallotjament amb l'advertència de llançament el dia 19 d'octubre de 2009 a les 13.30 hores, i a pagar 5.401,43 €, més els interessos legals des de la presentació de la demanda, i a pagar les rendes i quantitats assimilades que es produïsquen fins al desallotjament, amb imposició de costes a la part demandada.   
Manera d'impugnació: mitjançant un recurs d'apel·lació davant de l'Audiència Provincial de València (article 455 LECn).   
El recurs es prepararà mitjançant un escrit que cal presentar en aquest Jutjat dins del termini de cinc dies hàbils, comptadors des de l'endemà de la notificació, limitat a esmentar la resolució objecte d'apel·lació i on es manifeste la voluntat d'interposar-hi un recurs, indicant els pronunciaments que s'impugnen (article 457.2 LECn).   
Aquesta és la meua sentència, que pronuncie, mane i firme».  
I perquè valga de notificació al demandat, en parador ignorat, expedisc el present edicte.  
València, 9 de desembre de 2009.- La secretària judicial: Pilar Ferrando Mansanet.
Diari Oficial de la Generalitat Valenciana


Sumari del DOGV 6287, del 11-06-2010 (2010/6441)

Informació pública de la modificació puntual número 5 del Pla de Reforma Interior del Sector SRC-IBM Zona Sud i de conveni urbanístic amb l'entitat mercantil Espacios Para Vivir, SLU.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   6287

Data del DOGV
:   11-06-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/6441


Data del document
:   03-06-2010

Organisme emissor
:   Ajuntament de la Pobla de Vallbona

Tipus de document
:   Anunci

Descriptors 

:   * Pobla de Vallbona, la
    * pla d'urbanisme
    * administració local

Informació pública de la modificació puntual número 5 del Pla de Reforma Interior del Sector SRC-IBM Zona Sud i de conveni urbanístic amb l'entitat mercantil Espacios Para Vivir, SLU. [2010/6441]  
La Junta de Govern Local, en sessió celebrada el dia 1 de juny de 2010, va adoptar acord sobre tràmit d'informació pública de la modificació puntual núm. 5 del Pla de Reforma Interior del Sector SRC-IBM, que afecta la parcel·la P-8 de la zona sud del sector SRC-IBM, tramitat a instància de la mercantil Espacios Para Vivir, SLU, així com el conveni urbanístic a subscriure entre este Ajuntament i la referida mercantil.  
El que es fa públic per un termini d'un mes, conforme al que establix l'article 83.2 i la disposició addicional quarta de la Llei 16/2005, de 30 de desembre, Urbanística Valenciana, a fi que pels interessats puguen formular-se les al·legacions que tinguen per convenient.  
La informació pública es verificarà per mitjà d'anunci en el Diari Oficial de la Comunitat Valenciana i en un diari no oficial d'àmplia difusió en la localitat.   
Tota l'avantdita documentació, així com l'expedient administratiu, podrà ser consultada en el Departament d'Urbanisme de l'Ajuntament de la Pobla de Vallbona, de dilluns a divendres, de 09.00 a 14.00 hores.  
La Pobla de Vallbona, 3 de juny de 2010.- L'alcaldessa presidenta: Mª Carmen Contelles Llopis.
Diari Oficial de la Generalitat Valenciana


Sumari del DOGV 6393, del 09-11-2010 (2010/11905)

RESOLUCIÓ de 13 d'octubre de 2010, de la consellera de Benestar Social, per la qual es proveïx la vacant anunciada per la Convocatòria 081/2010, de 8 de juliol de 2010.
------------------------------------------------------------------------------------------------------------------------------------------------------------------------

### Dades del document

Número de DOGV
:   6393

Data del DOGV
:   09-11-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/11639


Data del document
:   13-10-2010

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 13 d'octubre de 2010, de la consellera de Benestar Social, per la qual es proveïx la vacant anunciada per la Convocatòria 081/2010, de 8 de juliol de 2010. [2010/11790]  
Vista la proposta formulada per la comissió avaluadora corresponent a la Convocatòria 081/2010, de 8 de juliol de 2010 (DOCV núm. 6310, de 14.07.2010), per a la provisió, pel procediment de lliure designació, del lloc de treball número 11744, cap secretaria director/a general, adscrit a la Direcció General d'Acció Social i Majors.  
De conformitat amb el que disposa l'article 102 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, resolc:  
Primer  
Nomenar M. Ángeles López Ochando, funcionària de carrera del grup D, amb NRP 23241869I2, com a cap secretaria director/a general, lloc de treball número 11210, grup D, complement de destinació 16 i complement específic E032.  
Segon  
El cessament en l'actual lloc de treball es produirà d'ofici l'últim dia del mes en què es publique la present resolució. La presa de possessió en la nova destinació es produirà l'endemà del cessament.  
Contra la present resolució, que esgota la via administrativa, podrà interposar-s'hi potestativament recurs de reposició davant del mateix òrgan que ha dictat l'acte, en el termini d'un mes comptador des de l'endemà de la present publicació, o bé recurs contenciós administratiu davant del Jutjat Contenciós Administratiu de València, o davant del jutjat contenciós administratiu en la circumscripció on tinga el demandant el seu domicili, en el termini de dos mesos comptadors des de l'endemà de la seua notificació, sense perjuí que s'utilitze qualsevol altra via que es considere oportuna. Tot això d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, i en els articles 8, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
València, 13 d'octubre de 2010.- La consellera de Benestar Social: Angélica Such Ronda.
Diari Oficial de la Generalitat Valenciana


Sumari del DOGV 6268, del 17-05-2010 (2010/5104)

Aprovació de la liquidació definitiva de les quotes d'urbanització de la UE 5.1.b.
----------------------------------------------------------------------------------

### Dades del document

Número de DOGV
:   6268

Data del DOGV
:   17-05-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/5104


Data del document
:   01-04-2010

Organisme emissor
:   Ajuntament de Cocentaina

Tipus de document
:   Anunci

Descriptors 

:   * Cocentaina
    * administració local
    * pla d'urbanisme

Aprovació de la liquidació definitiva de les quotes d'urbanització de la UE 5.1.b. [2010/5104]  
La Junta de Govern Local, en la sessió celebrada el dia 8 d'octubre de 2009, va adoptar l'acord que figura a continuació:   
- Aprovació definitiva de la liquidació definitiva de las quotes d'urbanització del PAI de la UE 5.1.b.  
Es publica per a general coneixement, segons el que disposa l'article 392.2 del Reglament d'Ordenació i Gestió Territorial i Urbanística, Decret 67/2006 i 36/2007, de la Generalitat Valenciana, advertint que contra aquesta resolució de recurs de reposició, podrà interposar un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos des de l'endemà de la recepció d'aquesta notificació. Sense perjudici d'interposar-ne qualsevol altre que considere procedent.  
Cocentaina, 1 d'abril de 2010.- L'alcalde: Rafael Briet Seguí.
Diari Oficial de la Generalitat Valenciana


Sumari del DOGV 6401, del 19-11-2010 (2010/12300)

RESOLUCIÓ d'11 de novembre de 2010, de la Universitat de València, per la qual nomena Carla Ruiz Mafé professora titular d'universitat, de l'àrea de coneixement Comercialització i Investigació de Mercats.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6401

Data del DOGV
:   19-11-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/12643


Data del document
:   11-11-2010

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ d'11 de novembre de 2010, de la Universitat de València, per la qual nomena Carla Ruiz Mafé professora titular d'universitat, de l'àrea de coneixement Comercialització i Investigació de Mercats.  
 [2010/12060]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València de data 22 de juny de 2010 (BOE 2 de juliol de 2010), per a la provisió de la plaça número 4972 de professora titular d'universitat (concurs núm. 61/2010), i una vegada que la concursant proposada ha acreditat que posseeix tots el requisits establerts a la base novena de la convocatòria, aquest Rectorat, fent ús de les atribucions que li confereix l'article 65 de la Llei Orgànica 6/2001 de 21 de desembre, d'Universitats (BOE 24 de desembre), i altres disposicions que la despleguen, resol:  
Nomenar Carla Ruiz Mafé, professora titular d'universitat, de l'àrea de coneixement Comercialització i Investigació de Mercats, adscrita al Departament Comercialització i Investigació de Mercats.  
Contra la present resolució que esgota la via administrativa, es podrà interposar un recurs potestatiu de reposició davant del rector de la Universitat de València en el termini d'un mes des de la seua publicació en el Butlletí Oficial de l'Estat, o interposar un recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Butlletí Oficial de l'Estat.  
València, 11 de novembre de 2010.- El rector: Esteban Jesús Morcillo Sánchez.